Gnorimus baborensis

Gnorimus baborensis er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En ganske stor (17-19 millimeter), kraftig, svart skarabide uten lyse flekker på pronotum, med et par små, gule flekker på dekkvingene. Den har gjerne litt fiolett metallglans. Bakkroppsspissen, som stikker ut bak dekkvingene, er uten påfallende hårkledning. Hodet er firkantet, flatt med små fasettøyne. Pronotum er litt bredere enn langt, med rundede sider. Dekkvingene er mye bredere enn pronotum, litt utvidete bakover. Beina er forholdsvis lange.

Levevis 
Larvene lever i mulden som samler seg inne i hule sedertrær. De voksne billene er dagaktive og finnes gjerne på blomstene av skjermplanter og andre åpne blomster. De er aktive, men noe trege flygere.

Utbredelse 
Arten er endemisk for Algerie og finnes bare i et begrenset område i Kabylfjellene.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Trichiinae Fleming, 1821
 Slekten Gnorimus Lepeletier & Audinet-Serville, 1828
 Gnorimus baborensis Bedel, 1919

Kilder 
 Bedel, L. (1919) Communications. Notes sur l'espèce de Gnorimus qui se trouve en Algérie. Bulletin de la Societe entomologique de France. Paris :247-248.
 www.insecte.org - Gnorimus - med diskusjon og bilder av de vestpalearktiske artene

Eksterne lenker 
 

Gullbasser
Biller formelt beskrevet i 1919
Dyr formelt beskrevet av Ernest Marie Louis Bedel
Algeries insekter